Document ID: 32011R0560

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 560/2011 ΤΗΣ ΕΠΙΤΡΟΠΉΣ
της 10ης Ιουνίου 2011
για τον τερματισμό των πωλήσεων που προβλέπονται στον κανονισμό (ΕΕ) αριθ. 1017/2010 σχετικά με πώληση στην κοινοτική αγορά σιτηρών που έχουν στην κατοχή τους οι οργανισμοί παρέμβασης των κρατών μελών
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη Λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1234/2007 του Συμβουλίου της 22ας Οκτωβρίου 2007 για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα του τομέα (ενιαίος κανονισμός ΚΟΑ) (1) και ιδίως το άρθρο 43 στοιχείο στ) αυτού σε συνδυασμό με το άρθρο 4,
Εκτιμώντας τα ακόλουθα:
(1)
Βάσει του κανονισμού (ΕΕ) αριθ. 1017/2010 της Επιτροπής (2) ανοίχθηκαν διαρκείς δημοπρασίες για την επαναπώληση στην εσωτερική αγορά σιτηρών που έχουν στην κατοχή τους οι οργανισμοί παρέμβασης των κρατών μελών. Μετά την επαναπώληση στο πλαίσιο διαδικασιών διαγωνισμών που πραγματοποιήθηκαν από τις 24 Νοεμβρίου 2010 και μετά, παραμένει απώλητη μια ποσότητα σιτηρών.
(2)
Όσον αφορά το πρόγραμμα του 2012 για τη διανομή τροφίμων στους απόρους, οι συνολικές ποσότητες σιτηρών που απαιτούνται από τα κράτη μέλη σύμφωνα με το άρθρο 1 παράγραφος 2 στοιχείο α) του κανονισμού (ΕΚ) αριθ. 807/2010 της Επιτροπής, της 14ης Σεπτεμβρίου 2010, περί λεπτομερών κανόνων για τη χορήγηση τροφίμων προερχόμενων από τα αποθέματα παρέμβασης στους απόρους της Ένωσης (3), υπερβαίνουν την ποσότητα που είναι διαθέσιμη επί του παρόντος. Πρέπει επομένως να διατηρηθεί όλη η ποσότητα σιτηρών που παραμένει σε απόθεμα παρέμβασης.
(3)
Θα πρέπει επομένως να τερματιστεί η πώληση σιτηρών με τη διαδικασία διαγωνισμού, βάσει του κανονισμού (ΕΕ) αριθ. 1017/2010 και να καταργηθεί ο εν λόγω κανονισμός. Οι προσφορές οι οποίες παρελήφθησαν από τους οργανισμούς παρέμβασης των κρατών μελών από τις 25 Μαίου και μετά, ώρα 11πμ (ώρα Βρυξελλών) καθίστανται άνευ αντικειμένου.
(4)
Για να δοθεί ένα γρήγορο σήμα στην αγορά και να διασφαλιστεί η αποτελεσματική διαχείριση του μέτρου, ο παρών κανονισμός πρέπει να τεθεί σε ισχύ την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
(5)
Η επιτροπή διαχείρισης της κοινής οργάνωσης των γεωργικών αγορών δεν γνωμοδότησε εντός της προθεσμίας την οποία όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τερματίζονται οι πωλήσεις σιτηρών στο πλαίσιο διαδικασίας διαγωνισμού, οι οποίες είχαν αρχίσει κατ’ εφαρμογή του άρθρου 1 του κανονισμού (ΕΕ) αριθ. 1017/2010.
Άρθρο 2
Ο κανονισμός (ΕΕ) αριθ. 1017/2010 καταργείται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουνίου 2011.

Labels: 3
17
18